b'\n_START_ARTICLE_\nSimon Swig\n_START_SECTION_\nBiografija\n_START_PARAGRAPH_\nGim\xc4\x97 1862 m. Prienuose, \xc5\xa0ven\xc4\x8dioni\xc5\xb3 rajone. 1875 m. emigravo \xc4\xaf JAV, greitai u\xc5\xbesidirbo pakankamai pinig\xc5\xb3, kad gal\xc4\x97t\xc5\xb3 atsive\xc5\xbeti ir savo t\xc4\x97vus. \xc4\xaesidarbino banke ir prad\xc4\x97jo dalyvauti vietos politikoje. XX a. prad\xc5\xbeioje tapo Bostono banko Tremont Trust Company viceprezidentu. Greitai tapo ir banko valdytoju. 1926 m. tapo banko Tamiami Banking Company vadovu. S. Svigas tur\xc4\x97jo didel\xc4\x99 \xc4\xaftak\xc4\x85 Bostono bank\xc5\xb3 sistemoje, jis prisid\xc4\x97jo prie ital\xc5\xb3 kilm\xc4\x97s aferisto Charles Ponzi sulaikymo. Savo valdomuose bankuose prad\xc4\x97jo taikyti nauj\xc4\x85 sistem\xc4\x85, kai u\xc5\xbe laikomus ind\xc4\x97lius mokamos pal\xc5\xabkanos, ta\xc4\x8diau tuo metu \xc5\xa1i sistema nepasiteisino ir jo bank\xc5\xb3 \xc4\xaftaka prad\xc4\x97jo ma\xc5\xbe\xc4\x97ti. Taip pat b\xc5\xabdamas toleranti\xc5\xa1ku jis \xc4\xaf savo bankus priimdavo dirbti \xc4\xafvairi\xc5\xb3 tautybi\xc5\xb3 ir rasi\xc5\xb3 darbuotojus, u\xc5\xbe tai Bostono bankinink\xc5\xb3 gildija buvo labai nepatenkinta ir \xc4\xafvairiai kenk\xc4\x97 S. Svigo bankams, kol galiausiai \xc5\xa1ie priart\xc4\x97jo prie bankroto ribos._NEWLINE_\xc5\xa0e\xc5\xa1ias kadencijas buvo Tauntono miesto tarybos narys. Buvo miesto Respublikon\xc5\xb3 partijos i\xc5\xbedininkas. Dviems kadencijoms i\xc5\xa1rinktas \xc4\xaf Masa\xc4\x8dusetso valstijos taryb\xc4\x85. Tris kadencijas buvo Jungtini\xc5\xb3 Valstij\xc5\xb3 Atstov\xc5\xb3 r\xc5\xabm\xc5\xb3 narys. 1881 m. bir\xc5\xbeelio 7 d. ved\xc4\x97 Pearl Fannie Levy. Mir\xc4\x97 1939 m. liepos 30 d. Tauntone.'